**Tartumaa segapaaride meistriteks rannavõrkpallis krooniti teist aastat järjest Eliise Kohv ja Siim Tammearu**

Tartumaa meistrivõistlused tõid Rannakeskusesse koguni 18 segapaaride võistkonda, kes loositi kahe miinuse tabelisse. Hilisemad finalistid läksid loosi tahtel vastamisi juba avaringis, mõlemad jõudsid otsustavatele kohamängudele läbi miinusringi kadalipu. Esimeses poolfinaalis võitsid Kohv-Tammearu tulemusega 2-1 plussringist tulnud paari Huik-Kuhlberg. Teises poolfinaalis alistasid Jürgenson-Pähn 2-0 võistkonna Männamets-Maask. Pronksimäng lõppes tulemusega 2-1, finaalis jäid 2-0 peale Kohv-Tammearu, kelle jaoks see oli turniiril üheksas mäng!

Tartumaa meistrivõistlused lõpetab naiste turniir esmaspäeval 4.augustil, algusega kell 16.00. Pärast Olerex Eesti meistrivõistlusi noortele uue nädala teises pooles, tõmbavad 11.augustil ja 13.augustil Rannakeskuse võistlussarjadele joone alla Tartu meistrivõistlused meestele ja naistele.

Segapaaride Tartumaa meistrivõistluste lõppjärjestus:

1. Eliise Kohv - Siim Tammearu
2. Grete Jürgenson - Ragnar Pähn
3. Annabel Huik - Karl Kuhlberg
4. Kristi Männamets - Henry Maask
5. Bella Soosaar - Kristjan Unt
5. Marge Läll - Kunnar Kangro
7. Evelin Karu - Jakob Vilhelm Maikalu
7. Kaia Kallion - Jakob Goroško
9. Karen Männiste - Rauno Kink
9. Susanna Vunk - Sander Kikas
9. Maria Maasikmäe - Aleks Mõttus
9. Kadi Saluste - Steven Meilus
13. Emma Karliin Vidder - Johannes Lokko
13. Saara Vilson - Mihkel Plakk
13. Reesi Paju - Mihhail Matisinets
13. Lisete Treier - Vesse Ohno
17. Karmeli Kaasik - Priit Põntson
17. Erika Alexandra Milani - Erko Lillemäe